Τα διάσημα tacos του σεφ Roi Choi
Μια πολύ δημοφιλής συνταγή του Αμερικανοκορεάτη σεφ είναι τα tacos με μοσχαρίσιο διάφραγμα. Το μυστικό της νοστιμιάς τους είναι στη μαρινάδα.
1 κιλό μοσχαρίσιο διάφραγμα (skirt steak), σε ενιαίο κομμάτι πάχους 1 εκ., λίγο ελαιόλαδο, 6 σκελίδες σκόρδο, καθαρισμένες, 70 γρ. ξερό κρεμμύδι, 2 φρέσκα κρεμμυδάκια, χοντροκομμένα, 50 γρ. σκόνη τσίλι, 3 πιπερίτσες πράσινες καυτερές, 1 κουτ. σούπας πιπέρι φρεσκοτριμμένο, 1 μάτσο κόλιανδρος, χοντροκομμένος, 180 ml μπίρα της αρεσκείας μας, χυμός και ξύσμα από 1 πορτοκάλι, χυμός και ξύσμα από 2 λάιμ, 1/2 ακτινίδιο, καθαρισμένο, 60 ml mirin (αλκοολούχο γλυκό ποτό), λίγο αλάτι, 1 κουτ. γλυκού ζάχαρη, 12 τορτίγιες , σάλτσα γουακαμόλε (προτιμότερο σπιτική), φυλλαράκια κόλιανδρου, λίγο γιαούρτι
Για να φτιάξουμε τα διάσημα tacos του σεφ Roi Choi ξεκινάμε και πολτοποιούμε στον πολυκόφτη όλα τα υλικά της μαρινάδας μέχρι να φτιάξουμε ένα πυκνό μείγμα.Αλείφουμε το κρέας με το μείγμα και το  αφήνουμε να μαριναριστεί σε θερμοκρασία δωματίου για 3 ώρες.Ετοιμάζουμε δυνατή θράκα  (το χέρι μας να αντέχει το πολύ 4-5 δευτερόλεπτα σε απόσταση 10 εκ. πάνω  από τη σχάρα, την οποία έχουμε στο χαμηλότερο σημείο πάνω από τη θράκα ρυθμίζουμε και ελέγχουμε αναλόγως και την ψησταριά υγραερίου).Σκουπίζουμε ελαφρώς το κρέας από τη μαρινάδα με χαρτί κουζίνας και το αλείφουμε με ελαιόλαδο.Το ψήνουμε για 5 λεπτά,  συνολικά, για medium rare, και το αφήνουμε να ξεκουραστεί για 7-10 λεπτά.Κόβουμε το κρέας σε πολύ λεπτές φέτες.Ζεσταίνουμε τις τορτίγιες μέχρι να γίνουν ευλύγιστες και μοιράζουμε εκεί τις φέτες κρέατος, κόλιανδρο, γιαούρτι και γουακαμόλε, σε όποια αναλογία θέλουμε.Τυλίγουμε τις τορτίγιες σε ρολό (ή τις διπλώνουμε στη μέση ή σε φάκελο) και σερβίρουμε αμέσως.
Μοσχάρι